****

**REPUBLIKA E SHQIPËRISË**

**INSTITUCIONI I PRESIDENTIT TË REPUBLIKËS**

 **PRESIDENTI**

 **DEKRET**

**“PËR EMËRIMIN E GJYQTARIT TË GJYKATËS KUSHTETUESE”**

Në mbështetje të neneve 93, 125, pika 1, 127, pika 3, 129, 149/d, pika 1, të Kushtetutës së Republikës së Shqipërisë, neneve 7, 7/a, pika 4, 7/b, të ligjit nr. 8577, datë 10.2.2000, “Për organizimin dhe funksionimin e Gjykatës Kushtetuese të Republikës së Shqipërisë”, të ndryshuar, pasi administrova Listën Përfundimtare të Renditjes së Kandidatëve të lejuar për kandidim dhe Raportin e Arsyetuar të Renditjes së tyre, për plotësimin e vendit vakant në Gjykatën Kushtetuese, e shpallur për aplikim nga ana e Presidentit të Republikës, me Dekretin nr. 13413, datë 13.1.2022; pasi u njoha me praktikën dokumentare të vendimmarrjes dhe vlerësimit të Këshillit të Emërimeve në Drejtësi për kandidatët e lejuar për plotësimin e kësaj vakance, përcjellë me shkresën nr. 638 prot., datë 8.11.2022; pasi vlerësova kandidatët e mbetur në garë për plotësimin e kësaj vakance; si edhe duke vlerësuar njëkohësisht nevojën për funksionalitetin dhe ripërtëritjen e anëtarësisë së Gjykatës Kushtetuese, në përfundim të shqyrtimit

 **D E K R E T O J:**

**Neni 1**

Z. **Genti Ibrahimi** emërohet gjyqtar i Gjykatës Kushtetuese.

 **Neni 2**

Ky dekret hyn në fuqi menjëherë.

**Dekret nr. 13877**

**Tiranë, më 7.12.2022**

 **BAJRAM BEGAJ**